b'\n_START_ARTICLE_\nPelimoottori\n_START_PARAGRAPH_\nPelimoottori (engl. game engine, usein vain engine) on videopelin ohjelmistokehys, jonka p\xc3\xa4\xc3\xa4lle pelinkehitt\xc3\xa4j\xc3\xa4t voivat rakentaa pelej\xc3\xa4 pelikonsoleille, mobiililaitteille ja  henkil\xc3\xb6kohtaisille tietokoneille. Tavallisesti pelimoottori sis\xc3\xa4lt\xc3\xa4\xc3\xa4 muun muassa renderointimoottorin (engl. image generator) 2D- ja 3D-grafiikalle, fysiikkamoottorin tai t\xc3\xb6rm\xc3\xa4yksen tunnistuksen, \xc3\xa4\xc3\xa4net, komentosarjakielen, animoinnin, tek\xc3\xb6\xc3\xa4lyn ja lokalisointituen.\n_START_SECTION_\nMiddleware\n_START_PARAGRAPH_\nPelimoottoreita ja niihin liittyv\xc3\xa4\xc3\xa4 teknologiaa kutsutaan usein middleware-termill\xc3\xa4. Middleware-ohjelmistoa on muutakin k\xc3\xa4yt\xc3\xb6ss\xc3\xa4 kuten fysiikkamoottoriin (Havok), render\xc3\xb6intioptimointiin (ks. Umbra SDK) ja audiok\xc3\xa4sittelyyn (ks. FMOD, Wwise). Muita usein k\xc3\xa4ytettyj\xc3\xa4 erikoistuneita middleware-ohjelmia ovat kasvillisuuden ohjelmointiin ja animointiin tarkoitettu SpeedTree._NEWLINE_CRI on useita ominaisuuksia sis\xc3\xa4lt\xc3\xa4v\xc3\xa4 laajalti k\xc3\xa4ytetty middleware.\n_START_SECTION_\nLisensointi\n_START_PARAGRAPH_\nPelimoottorien lisensointi on yleist\xc3\xa4. Lisensointi antaa uusille pelinkehitt\xc3\xa4jille mahdollisuuden luoda uusia pelej\xc3\xa4 nopeammin, kun ohjelmarunkoa ei tarvitse rakentaa alusta asti._NEWLINE_Useat yritykset ovat keskittyneet vain ja ainoastaan kehitt\xc3\xa4m\xc3\xa4\xc3\xa4n lisensoitavia pelimoottoreita.'